cyanic-selkie/wikianc huggingface dataset:
Drikkevareavgift
Avgiftsplikten omfatter også alkoholholdige drikkevarer med alkoholstyrke til og med 0,7 volumprosent alkohol. Drikkevarer som f.eks. alkoholfritt øl, avgiftslegges derfor kun dersom de er tilsatt sukker eller kunstig søtstoff. I all hovedsak produseres alkoholfritt øl uten at sukker eller søtstoff tilsettes.
Fylkesvei 98
Historikk
I løpet av 2010-2016 ble strekningen over Ifjordfjellet ble bygget om til god hovedveistandard. Den ble i 2016 kåret Norges vakreste vei det året. Veien er anlagt med slakke skråninger slik at det ikke kreves rekkverk, noe som gir mindre ansamling av snø på veibanen. Veien har vært vanskelig å holde åpen om vinteren.
Drikkevareavgift
Drikkevareavgiften innbragte i 2010 henhold til revidert nasjonalbudsjett for 2011 ca. 1,78 mrd. kroner.
Fylkesvei 98
Historikk
Et jordskred i april 2021 tok med seg 250 meter av veien i Steinvik ved Smalfjorden i Tana kommune; strekningen ble åpnet igjen i juni.
Drikkevareavgift
I 2021 er satsen 1,82 kroner per liter ferdig vare på produkter med sukker eller kunstig søtstoff og 0,91 per liter på saft og sirup basert på frukt, bær eller grønnsaker uten tilsatt sukker.
Avgiften opphører 1. juli 2021.
Fylkesvei 98
Historikk
Det planlegges å bygge om resterende deler av veien til god standard så vogntog kan bruke den. E6 (som også er noe smal Karasjok-Tanabru) eller vei 92 gjennom Finland brukes for å koble sammen Finnmark. Den 11 km lange strekningen Tarmfjordvika – Smalfjordbotn bygges om i 2022-2023. Resterende del av strekningen Leaibbosjohka–Ruostefielbmá (28 km) må også utbedres.
Den 135 km lange strekningen Lakselv – Ifjord planlegges for ombygging. Veien Kunes – Ifjord (35 km) kategoriseres som i kritisk tilstand.
Børselvfjellet
Aborreparken
Aborreparken var en liten park anlagt på rester av Københavns vollanlegg mellom Vestre Boulevard (dagens H.C. Andersens Boulevard, Københavns Vandværk i Studiestræde og Vester Farimagsgade.
Parken ble anlagt og ferdigstilt i 1886 på tross av kritikk fra blant annet arkitekt og borgerrepresentant Ferdinand Meldahl som mente at det var hodeløst når man ikke hadde fastlagt linjeføringen av fremtidens jernbaner i hovedstaden. Tiden ga ham rett.
I 1897 foreslo maleren J.F. Willumsen at man skulle plassere Den Frie Udstillings bygning i parken, noe som også ble realisert. Han ble bakket opp av arkitektene Martin Nyrop, Andreas Clemmensen og Ulrik Plesner og året etter kunne trebygningen tegnet av Willumsen innvies. Prisen var 16,000 kr. Bygningen tiltrakk seg offentlig oppmerksomhet og Vort Land skrev: «Fra den Kähler'ske Keramikfabrik har man faaet brændte Tagsten, skiftevis hvide og blaa, saaledes at Taget fremtræder i det danske Porcelæns Toner».
Plesner selv sto sammen med Aage Langeland-Mathiesen for oppføringen av Studenterforeningen, som fikk en bit av parken. Den ble oppført 1908–1910. I 1910 ble Aborreparken offisielt nedlagt da man nå var klar over at infrastrukturen ville komme på tvers av parken. Utstillingsbygningen ble flyttet til sin nåværende plassering på Oslo Plads i 1913.
Ved anleggelsen av Boulevardbanen i 1913 ble det tatt enda en bit av parken og Deloitte-huset la beslag på de siste restene i 1919.
Talladega Superspeedway
I Nextel cup 2007 (NASCAR) ble det lengste NASCAR-løpet noensinne arrangert på banen, UAW-Ford 500. I 1996 satte en Saab 9000 rally hurtighetsrekord på banen under Saab Talladega Cup.
Teotihuacán (kommune)
Teotihuacán er en kommune i sone II øst i delstaten México i Mexico. Teotihuacán var den største byen i Amerika før den europeiske erobringen, og ruinene av denne byen befinner seg i kommunen. Teotihuacán kommune hadde 53 010 innbyggere i 2010. Arealet er på 82,65 km². Administrativt senter for kommunen er Teotihuacán de Arista.
Dame
Dame betegnet opprinnelig en kvinne av fornem herkomst. I dag brukes dame ofte synonymt med kvinne, det vil si om en voksen person av hunkjønn, særlig hvis hun betraktes som dannet og kultivert.
Etymologi
Ordet dame kommer via fransk fra det latinske domina, det vil si «herskerinne» eller «hus» (tilsvarer det mannlige dominus som betyr «herre»). På sennorrønt ble ordet damma brukt.
Andre betydninger
Dame kan også bety spillkort med bilde av en dronning, for eksempel hjerter dame. Dame kan på tilsvarende måte dessuten betegne dronning i sjakk.
I Storbritannia er dame en tiltaleform for visse adelige, tilsvarende tiltaleformen sir. Tiltaleformen gjelder for kvinnelige innehavere av de to øverste gradene av ordener som Order of the Bath, Sankt Mikaels og Sankt Georgs orden og Den britiske imperieordenen, og for kvinner som er suo jure baronetter. Hustruen til en baronett eller knight (ridder) tiltales lady. Sir John Smiths hustru tiltales altså som lady Smith.
Frank Eriksen (forfatter)
Frank Eriksen (født 22. juni 1947 i Åsnes i Solør) er en norsk forfatter. Han er mest kjent som lyriker, men har også skrevet viser, skuespill og roman.
Eriksen vokste opp på et bureiserbruk i Åsnes. Han har vært bosatt i Hamar siden 1974. Han er utdannet som klinisk sosionom og har også tatt Høyere utdanning i familieterapi. Han har arbeidet som terapeut og mekler ved det offentlige familiekontoret i Hamar siden 1982. Han har skrevet essays i fagtidsskrift innen familieterapifeltet. Etter til sammen 35 år innen dette fagfeltet ga han i 2014 ut essaysamlinga Stedet forandrer seg når ordene kommer ut - stemmer fra familievernets historie.
Afghanistan under Sommer-OL 1968
Afghanistan under Sommer-OL 1968. Fem sportsutøvere, alle menn, fra Afghanistan deltok i en sport, bryting under Sommer-OL 1968 i Mexico by. Det var sjette gangen Afghanistan deltok i et OL, de vant ikke noen medaljer.
John Sullivan (Oklahoma)
John A. Sullivan (født 1. januar 1965) er en amerikansk politiker. Han har representert Oklahomas første kongressdistrikt, med base i Tulsa, siden 2002.
Krone-is
Diplom Krone-Is er en iskrem som ble lansert i 1953 av isprodusenten Meierienes Fellesfabrikk A/L under varemerket Slotts-Is fra Tønsberg. Slotts-Is var en del av sammenslutningen som i dag heter Diplom-Is. Diplom-Is selger rundt 30 millioner Krone-is hvert år.
Varianter
Diplom-is produserer isen i utgavene jordbær og sjokolade hvor sjokoladeutgaven også har hakkede nøtter på toppen. I 2013 ble det produsert en jubileumsutgave med bringebær- og blåbærsaus og hvit sjokolade. Hennig-Olsen iskremfabrikk produserer krone-is i variantene jordbær, sjokolade og Non Stop, tidligere varianter av krone-is har vært krokan og pistasj. Isbjørn-Is produserer krone-is i variantene jordbær, sjokolade og pistasj.
Akita (hund)
Akita Inu, eller japansk Akita, (FCI #255) er en japansk hunderase med urhundpreg. Det er en stor spisshund som er oppkalt etter prefekturet (provinsen) Akita, der man antar at den oppstod. Rasen var tidligere kjent som Akita Inu, men den ble i 2000 delt i de to rasene japansk Akita (også kalt bare Akita Inu) og amerikansk akita
Opprinnelse og alder
Akita Inu stammer opprinnelig fra fjellområdene på øya Honshu i Japan. Det opprinnelige navnet på denne hunden var akita matagi, som betyr hund som jager bjørn på norsk. Man kan derfor utgå fra at den opprinnelig var en jakthund for bjørn og kanskje annet storvilt, men den har nok kanskje fungert som både trekkhund, kløvhund og vakthund i tillegg.
Akkurat når rasen oppsto vites ikke, men noen kynologer hevder at den opprinnelige hunden (akita matagi) ble krysset med schäferhund, grand danois, mastiff og tosa. Senere ble den også krysset med Hokkaido og den nå utdødde russiske hunderasen karafutohund, som stammet fra Sakhalinøya. I så fall kan den tidligst ha oppstått et stykke inn på 1900-tallet. Akitainu Introduction Foundation ble dannet i 1927 og den første rasestandarden ble klar i 1938. Rasen holdt imidlertid på å dø ut under andre verdenskrig. Da krigen sluttet i 1945 skal det kun ha vært omkring 20 rene akitaer igjen i Japan, og et møysommelig arbeid med å redde rasen begynte.
Det ble tidlig bestemt at man skulle førsøke å bygge opp og gjenskape rasen slik den opprinnelige akita matagi hadde sett ut. Ei av linjene i dette arbeidet ble kalt Ichinosekilinjen. Denne hunden, som nå er kjent som akita, ble hovedlinjen i Japan, og som sådan anerkjent i hjemlandet i 1955. Den andre linjen i dette arbeidet var den såkalte Dewalinjen. Disse hundene hadde mer schäferhundpreg og ble ikke særlig populære i Japan, men oppnådde derimot popularitet andre steder i verden – spesielt i USA. Den ble kjent som amerikansk akita og great japanese dog.
Utseende, anatomi og fysikk
Japansk Akita er lavere, slankere og mindre muskuløs enn Amerikansk Akita. Den tillates i fire fargevarianter, mens den amerikanske kan ha alle farger og kombinasjoner. Begge er spisshunder som FCI har plassert i gruppe 5 seksjon 5.
Akita har balanserte proporsjoner og er bastant bygget, kraftfull, edel og stolt reisning og kraftfulle smidige bevegelser. Kroppen er langstrakt og har en tykk og muskuløs hals med tørr hund. Hodet er kraftig og kileformet, med tydelig markert stopp, rett neserygg og et middels langt og kraftig snuteparti med tettsittende stramme lepper. Ørene er små, tykke, triangulære i formen med avrunda spisser, stående og noe framoverlutende. Dyp brystkasse og lett velva ribbein. Buklinjen er godt opptrukket og lendet bredt og muskuløst. Rett massiv rygglinje. Kraftfulle bein og grov beinstamme. Tykke, runde labber med buede tær. halen er høyt ansatt, tykk og bæres ringlet over ryggen.
Pelsen er kort, rett og tett. Noe lengre på skuldrene og krysset, og ennå lenger på halen (buskete preg). Tett og myk underull. Fargen er rød, sesamfaget, brindle og hvit. Alle farger, unntatt helhvit, har såkalt urajiro, nesten hvite eller helt hvite markeringer på siden av snutepartiet, kinnene, under og på halsen, brystet, buken, beinas innsider og halen.
En fullvoksen hann skal ha en mankehøyde på 67 cm, +/- 3 cm. Tispen skal være 61 cm. +/- 3 cm. Fargen kan være rød, hvit, sesam og tigret. Vekten ligger normalt på 30–50 kg, avhengig av kjønn.
Langhåret akita
Noen Akitaer er utvikler lang pels på grunn av recessive gener hos begge foreldrene. Disse hundene refereres det gjerne til som «woolie» (ullen) eller «silkie» (silkelignende). Noen kaller dem også «akita fluff» Som nyfødt valp skiller langhåret akita seg gjerne fra sine søsken gjennom fjærprydet pels rundt ørene og øynene. Likeledes kan pelsen ha en litt annerledes tekstur og kanskje virke tykkere enn hos sine søsken.
Bruksområde
Akita Inu var tradisjonelt en jakthund på storvilt i fjellområdene på øya Honshu i Japan. Den regnes som en allsidig brukshund, med bruksområder som politihund, sporhund, ettersøkshund, vakthund, førerhund og servicehund såvel som jakt- og trekkhund. I Norge er rasen mest utbredt som familiehund, men noen individer brukes også til jakt.
Lynne og væremåte
Akita Inu regnes som en robust og svært modig hund med et selvstendig og stolt vesen. Rasen har et rolig og avslappet gemytt, og er, tross størrelsen, velegnet som familiehund. Den er naturlig mistenksom overfor fremmede og alltid på vakt, men den skjeller sjelden. Rasen er ofte dominant overfor andre hunder. Den krever en tydelig leder og tidlig fast, men varsom dressur. Man må påregne daglig mosjon, gjerne i form av lek, om denne hunden skal trives.
Akita Inu ble gjennom mange år selektivt avlet for sin aggressive holdning til fremmede. Hart og Hart dokumenterte i 1985 at rasen figurerer i toppsjiktet blant hunderaser med et sterkt territorialforsvar. Det er disse egenskapene som gjør den til en ypperlig vakthund. Akita kan derfor vise aggresjon mot fremmede.
Annet
Hachikō var en japansk hund av rasen Akita Inu kjent for sin lojalitet mot sin herre.
De japanske spisshundene av urhundtype regnes som sunne. Pelsen minner om polarhundenes og er nærmest «selvrensende». Den krever imidlertid systematisk stell i røyteperiodene, når underulla slipper. Disse hundene er typisk også svært nøye med egen hygiene.
UFO: Afterlight
UFO: Afterlight er et action-strategi-videospill publisert i 2007, av Altar Games, hvor handlingen foregår på planeten mars. Det er et ganske komplekst spill med mye fokus på detaljstyring og planlegging. Målet med spillet er å gjøre mars beboelig ved å terraforme planeten, og å vinne krigen mot de aggressive romvesenene kalt beastmen.
Historie/handling
Jorden er invadert av Reticulans, og for å overleve har de resterende menneskene opprettet koloni på mars vha reticulan'ene, men siden Mars er en gold ørken, kan ikke så mange folk klare seg der, så 10 000 mennesker ligger nedfrosset i et «Cryogenic monument» i påvente av at forholdene skal bedre seg. Det finnes også en stor romstasjon i bane rund jorden, men kontakten med denne er brutt. Den operative styrken i mars-basen begynner med arkeologiske utgravninger og geologiske undersøkelser i områdene rundt, men blir snart forstyrret av ukjente roboter som angriper og dreper en mann. Her kommer spilleren inn, i å undersøke hva som skjedde.
Man finner ut at det er et forsvarssystem laget av marsboere, men man kan bare finne roboter. De angriper etter få dager, vannforsyningsakvedukten til basen fra mars' nordpol. Og deretter følger begivenheter tett i tett, som gir en få muligheter til å slappe av. Den farligste motstanderen, beastmennene, minner om dinosaurer i romdrakter, angriper etter 2 uker via en hyperrom-portal etterlatt av marsboerne. Etter det første angrepet følger nesten aglige kamper mot disse. Senere i spillet dukker reticulans opp, en annen klan av reticulans invaderer deler av mars nær menneskenes base, og senere i spillet dukker de opprinnelige marsboerne opp på andre siden av planeten. Disse har meget høy og annerledes teknologi, og har ligget i dvale i flere millioner år.
Spillets oppbygning
Spillet fokuserer sterkt på planleggingsbiten og detaljkontrollering. Planeten mars er delt opp i mange områder, med hvert sitt navn ut ifra virkelige kallenavn av ulike steder på Mats.Din egen base ligger i et krater, og du begynner med 3 tilstøtende områder. For å annektere nye landområder, må du sende et team ut i et kjøretøy og plassere geologiske sonder der, som begynner utforskning av området og mineralkartlegning. Når du så har annektert området, kan du bygge en gruve der hvis området har forekomster av ressurser (olje, metaller, kjemikalier, krystaller eller edelmetaller) og starte utvinning. Dette er helt nødvendig for å kunne produsere våpen og utstyr på basen. Man kan også på en del områder foreta arkeologiske utgravninger.
Spillet kan deles inn i en strategisk og en taktisk del:
Spillets strategiske del
Spillets strategiske del foregår i basen og oversiktskartet over Mars' områder. Herfra styrer du produkjsonen av våpen og utstyr, hvem som forsker på hva, og karakterens egenutvikling. I tillegg har du en diplomatisk meny, hovr du inngår eller bryter allianser og avtaler med ulike grupper eller raser. Herfra bestemmer du også hvilken sammensetning soldatlagene skal ha, med hvem personer/aliens/roboter og våpen og utstyr. På oversiktskartet over planeten dirigerer du dine 2 kjøretøy til ulike soner, og rekkefølgen på hvor de skal kjøre kan planlegges. Her ser du hvilke områder du har kontroll over, hva slags installasjoner som er der og hvilke oppdrag som er tilgjengelige, evt om det er noen kritiske oppdrag. (oppdrag du nærmest er nødt til å sende soldater til, og gjennomføre, for å i det hele tatt overleve) Du får også en oversikt over omgivelsenes fiendtlighet (dvs, hov ugjestmildt det er mhp temperatur og stråling fra rommet, eller vind) som er avgjørende for om du i det hele tatt kan sende soldater dit. Om fiendtligheten er høyere enn romdrakten tåler, går det fort hull på den og personen inni er raskt satt ut av spill uten reparasjoner av drakten og førstehjelp.
Mennesker
Du er øverste lederen, som skal holde styr på forskning på teknologoier, trening av soldater og personell, produksjon av våpen og utstyr, og aktiv krigføring ute på oppdrag på planeten.
Beastmen
Hovedmotstanderen i spillet, de er store og veier ca. dobbelt så mye som en mann, og tåler dermed mere skade. De bruker samme sanser som mennesker i kampe, dvs syn og hørsel, men har i tillegg veldig god luktesans. De har stadig tøffere soldater mot deg utover i spillet. Hovedgruppene av Beastmen er Beastmen og Matriarker. Beastmennene er soldier, chief, shaman, alchemist, boss, grønn og rød matriark samt ulike "kjæledyr", som er "spider", "worm" og "roller"- også disse kommer i farligere varianter utover i spillet.
Matriarkene er en slags "damer", og høvdingene for Beastmen'ene som løper, sikter både fort og presist og har veldig kraftige våpen. I tillegg unngår de kuler, dermed er disse de aller verste motstanderne i spillet. De er midlertid sårbare overfor laservåpen og sjokkgranater, og sverd om du treffer de.
«Expedition»
Utover i spillet invaderer disse overraskende mars nær deg, og inngår raskt fred, og du får vite at de er kommet for å straffe og utslette reticulanene som invaderte jorden, fordi de er en opprørsgruppe fra deres planet. Altså var det imot deres vilje at de opprinnelgie reticulanene gikk til krig mot andre planeter.
Marsboerne/roboter
Robotene er en motstander fra dag en i spillet, men er egentlige ikke særlig vanskelige å slå, før de får plasmavåpen. De ser bare forover med kameraer, beveger seg sakte eller tåler nesten ingen ting, og har lite treffsikre våpen. Marsboerne derimot, er høyt teknologiske, vanskelige å skade / drepe unntatt med metallvåpen som sverd/sagblad, kan gjøre seg usynlige og har avansert plasma-og elektroniske våpen. Det er vanskelig å få til en dialog med dem, men om du redder en marsboer fra beastmennene senere i spillet, kan du inngå fredsavtale. MArsboerne er spinkle, grønne og med en rar metallrustning, og om du obduserer en drept marsboer får du vite at de er mere planter enn de er biologiske, med lavt stoffskifte, men kan likevel bevege seg relativt raskt.
De ulike slagene roboter er:
Våpen i spillet
I starten av spillet er utvalget av våpen ganske sparsomt, man har bare noen få håndvåpen og kniver fra jorden, samt noe konstruksjonsutstyr. Man får midlertid raskt tilgang til å prodsuere egne pistoler og automatrifler og ammunisjon, som er tilstrekkelig tungt nok inntil man får produsert håndgranater og hagler. Men gjennom hele spillet er tidspresset for å oppgradere våpenarsenalet, ganske høyt. Faller du etter i utviklingen, har du sannsynligvis allerede tapt.
Våpnene kan deles inn i samurai-våpen, vanlige lette og tyngre skytevåpen, laser-og elektromagnetiske våpen, eksplosiver og våpen beslagt lagt fra romvesener etter å ha vunnet kriger utenfor basen.
Man kan også bygge egne roboter og utstyre de med modifiserte versjoner av nesten alle våpnene som soldatene kan bruke, unntatt samurai-våpnene.
Hi-fi
Hi-fi eller hifi benyttes om lydgjengivelse i elektronisk utstyr, og hentyder at reproduksjonen (avspillingen) skal være svært nær originalen i kvalitet. Hi-fi er en forkortelse for det engelske begrepet high fidelity, som i denne sammenhengen mer eller mindre direkte kan oversettes som «høy naturtrohet».
Hifi-standarden DIN 45500
Hi-fi er også en standard for lydgjengivelsesutstyr gitt i DIN 45500 som kom i 1970-årene. De fleste moderne musikkanlegg holder seg langt innenfor rammene av denne standarden, og på denne måten kan man si at «Hi-Fi»-merket som man kan sees på en del gamle stereoanlegg har blitt utdatert og mistet noe av sin nytteverdi som et kvalitetsmerke.
Bruk i dag
Uttrykket hi-fi brukes fremdeles i dag av forretninger og entusiaster som fokuserer på lydsystemer med høy kvalitet.
Cornell University
Cornell University er et privat universitet i Ithaca i New York i USA. Universitetets to campuser for studier i medisin ligger i New York City og Education City i Qatar. Det hadde i 2008 15.-plass globalt på THE World University Rankings.
Cornell ble grunnlagt i 1865 av Ezra Cornell og Andrew Dickson White. Det fikk etter hvert føderal støtte som land-grant-universitet. Cornell hadde i 1844 bygget en telegrafforbindelse mellom Washington, D.C. og Baltimore, og han konstruerte USAs første elektriske generator ved Cornell i 1876. Den første 10 000 volt-transformatoren i USA ble bygget ved universitetet i 1900.
IT-studier startet i 1965, og Steven Sinofsky ved Cornell var en av pionerene innen internettorientering av Microsoft. Han er (2007) leder for Windows-utviklingen i selskapet.
Cornell er et av de såkalte Ivy League-universitetene. Studenttallet i 2006 var på 19,639, hvorav 18 % utenlandske studenter. Skolepengene var samme år på US$ 32 981, pluss internatutgifter på US$ 10 776. Studentopptakene er blant de mer eksklusive i USA.
I høstsemesteret 2006 var studentfordelingen slik:
I 2007 hadde Cornell i alt 14,226 ansatte, hvorav 2,722 full- eller deltidsansatte vitenskapelig ansatte (herav 1,870 i Ithaca og 848 i New York og Qatar).
Cornell har mer enn 240,000 nålevende alumni, 28 Rhodes-mottagere og 40 nobelpriservinnere blant sine medlemmer og studenter. Professor Jan Brøgger studerte ved Cornell under Victor Turner, en av de aller største sosialantropologer i det 20. århundret.
Universitetsområder
Skolene og fakultetene ved Cornell er:
Forskningen foregår ved mer enn 100 interdisiplinære sentra, hvorav fire nasjonale forskningssentra som også har sterk global forskningsbetydning:
Bibliotekene ved Cornell har 7,644 millioner titler, som gjør det til USAs femtende største bibliotek (2006) og ellevte største universitetsbibliotek. I tillegg har den medisinske skolen i New York et bibliotek med 187 300 titler.
Abrahamsberg
Abrahamsberg er en bydel i Västerort i Stockholm. Den tilhører Bromma bydelsområde. Bydelen grenser til Riksby, Stora Mossen, Ålsten, Olovslund og Åkeslund.
Området ble kjøpt av byen i 1904, men først på slutten av 1930-årene ble det vedtatt en byplan for området. Bydelen ble opprettet i 1938. Abrahamsberg regnes som et av Stockholms mest enhetlige og velbevarte smalhusområder. På grunn av sine bygninger oppførte i gul tegl kalles bydelen iblant for «den gula staden».
Abrahamsberg ligger ved Abrahamsberg tunnelbanestasjon, som imidlertid ligger i bydelen Riksby.
Pitcairn Anthem
Pitcairn Anthem – Come ye Blessed er nasjonalsangen til Norfolkøya og Pitcairnøyene. Sangteksten er hentet fra Evangeliet etter Matteus, kapittel 25, vers 34 – 36 og 40.
Teukbyeoljachido
Teukbyeoljachido (hangul: 특별자치도) betyr «spesiell selvstyrt provins» og utgjør sammen med «Teukbyeolsi» (spesialby), «Gwangyeoksi» (metropol eller storby) og «Do» (provins) den primære administrative inndelingen i Sør-Korea.
Sør-Korea har bare en spesiell selvstyrt provins, og det er øya Jeju i sør, som igjen er inndelt i to byer (Jeju by og Seogwipo), og videre i fem «myeon», sju «eup» og 31 «dong».
Tupanciretã
Tupanciretã er en kommune i delstaten Rio Grande do Sul i sørregionen av Brasil.
Arthur Blythe
Etter Julius Hemphills avgang, ble han med i World Saxophone Quartet.
Hauge skole
Hauge skole kan vise til flere skoler i Norge:
Riksvei 83
Veien gikk tidligere fra Langvassbukt i Kvæfjord, strekningen mellom Langvassbukt og Harstad ble omklassifisert til fylkesvei fra 1. januar 2010, se fylkesvei 83.
Prosjekter: Bedre vei i Harstad tettsted.
Victor Turner
Victor Witter Turner (født 28. mai 1920, død 18. desember 1983) var en skotsk sosialantropolog som emigrerte til USA og virket der.
Turners forfatterskap er en svært viktig del av det 20. århundres sosialantropologi, og hans tanker har påvirket mange. Blant annet studerte den norske professoren i sosialatropologi Jan Brøgger under Turner ved Cornell University.
Dupplin-korset
Dupplin–korset er utskåret, monumentalt piktisk kors som er blitt datert til rundt 800. Det ble først opptegnet av Thomas Pennant i 1769 på fjellsiden i Strathearn i nærheten av Forteviot og Dunning i Skottland. I 2002 ble det tatt vare på av fortidsminneforeningen Historic Scotland og ble plassert i kirken St Serf i Dunning.
Dupplin–korset er høykors, det vil si at det er frittstående steinkors. Mens de er relativt vanlige i Irland, Northumbria og i Dalriada er slike kors ikke tidligere kjent i landområdene til pikterne. Tidlige opptegnelser nevner et annet antagelig tilsvarende kors sto på høydedraget overfor Invermay, også med utsikt utover Forteviot, men dette er nå gått tapt, og opptegnelsene gir ingen detaljer om dets nøyaktige form.
Korset er utskåret fra bergarten gammel rød sandstein, og stående er korset rundt 2,5 meter høyt og 1 meter bredt over korsets armer. Det er skåret inn ulike scener, religiøse, krigsmotiver, og tradisjonelle piktiske dyremotiver. Korset inneholder delvis lesbare inskripsjoner, hvor kun navnet
kan bli lest i dag. Dette navnet er forstått som en latinsk utgave av navnet til den piktiske kongen fra 800-tallet, Caustantín mac Fergusa (sønn av Fergus), født før 775, død 820.
Romsdalseggen
Romsdalseggen er en fjellrygg (tinderekke) mellom Venjesdalen og Åndalsnes i Rauma kommune i Møre og Romsdal. Fjellryggen består av flere fjelltopper nederst i Romsdalen. Den er tilgjengelig fra Venjesdalen, Isfjorden og Åndalsnes. Romsdalseggen er ca. 10 km lang. Blånebba er Romsdalseggens høyeste topp, 1320 moh., og er den østligste av toppene. Vestover tinderekken ligger Mjelvafjellet, Høgnosa og lengst i vest Nesaksla. Romsdalseggen er omkranset av fjelltoppene Venjetindan, Romsdalshornet, Trolltindan, Trollveggen, Bispen, Kongen og Dronninga. Lengst inne i Isterdalen kan en se Trollstigen. Mot vest ser man Molde og ut mot Norskehavet. Romsdalseggen går parallelt med nedre del av Romsdalen, og Rauma elv sees i dalbunnen 1000 meter nedenfor fjellryggen.
Turisme
Fra 2009 har den lokale reiselivsnæringen gitt Romsdalseggen en omfattende markedsføring. I samarbeid med Den Norske Turistforening ble eggen merket og tilrettelagt som turmål, noe som har resultert i økt besøk. Stien fikk varder omtrent for hver 50. meter. Det ble montert kjetting på bratte og vanskelige steder hvor det kan være nødvendig å holde seg fast. Det vanligste utgangspunktet er å starte vandringen i Venjesdalen. Det er tilrettelagt for tre ulike ruter:
I 2015 ble det registrert 14.000 fotturister på Romsdalseggen.
Follo Avis
Follo Avis er en lokalavis for Ski og omegn. Avisen trykkes på utgivers eget trykkeri på Langhus.
BDSM-emblemet
BDSM-emblemet er et symbol og emblem for sadomasochistenes subkultur.
Merket ble laget av amerikaneren Quagmyr i 1995 i form av et triskele. Sirkelen og strekene som deler opp sirkelflaten, er i metall, og hver av tredelene har en sirkel (ikke prikk). BDSM-emblemet er opphavsrett-beskyttet, men skaperen av emblemet har gitt tillatelse til at emblemet kan brukes av alle, så lenge det ikke blir brukt i forretningsøyemed.
Symbolinnhold
Delene i symbolet står for de tre delene av BDSM (den seksuelle legningen sadomasochisme): B&D (bondage og disiplin), D&S (dominans og underkastelse, submission) og S&M (sadisme og masochisme). Delene representerer også de tre prinsippene i uttrykket «sikker, sunn og samtykkende», samt de tre «rollene» i sadomasochismen: «topp» (dominant/sadist), «bunn» (underdanig/masochist) og «switch». Den siste betydningen av tredelingen gir mening til hullene i symbolet. Sadomasochisme er i det aller minste lek, og i ytterste grad en form for kjærlighet. Hullene representerer ufullstendigheten som alle har i SM-sammenheng. Uansett hvor «helt» og «fullkomment» et menneske er, finnes det et tomrom som bare kan fylles av en likesinnet. Sadomasochisme kan ikke utøves alene.
Likheten med yin/yang-symbolet er ikke tilfeldig. På samme måte som den buede streken i yin/yang-symbolet representerer den diffuse grensen mellom der det ene begynner og det andre slutter, representerer den buede streken i BDSM-emblemet de utydelige grensene mellom B&D, D&S og S&M.
Metallet og den metalliske fargen på sirkelen og strekene representerer lenkene i SM-forhold og -eierskap. De tre feltene i symbolet er svarte. Det representerer en feiring av den kontrollerte mørke siden i SM-seksualiteten.
De buede linjene kan sees som en stilisert avbildning av et svingende piskeslag, eller til og med en arm i bevegelse som gir erotisk spanking. Sirkelen rundt representerer selvsagt den overliggende enheten av alt, og enheten av miljøet som beskytter sine egne.
Eksterne lenker
BDSM
Liste over Naurus presidenter
Liste over Naurus presidenter dekker alle Naurus statsledere siden uavhengigheten i 1968.
Den offisielle presidentboligen var fram til 2001 Bush Lodge i Aiwo, men denne ble brent ned under demonstrasjoner mot daværende president René Harris og hans finans- og flyktningepolitikk.
Bodega Band
Bodega Band (etablert i Trondheim i 1929) er et norsk jazzorkester, basert i Trondheim og en del av Studentersamfundets Orkester ved Studentersamfundet i Trondhjem.
Den opprinnelige sekstett ble etablert under UKA og ledet av den senere skipsingeniør og verftsdirektør Johan David Behrends (1910–90) fra Bergen. Besetningen var Arnfinn Hjulstad (tenorbanjo), Behrens (violin), Arvid Ruud (batteri), Leif Berg Jansen (trompet), Hans Sørum (piano) og Erik Müller (tenorsax). Hjemmescenen var «Bodegaen» i Studentersamfundet, men orkesteret turnerte ellers en del i landet.
Bandet hadde en av svært få kvinnelige utøvere i pianisten Inger Mikkelsen Røsoch (1905–1997). Bodega Band fungerte som revyorkesteret under UKA og var frem til den andre verdenskrig hyppige gjester i Sverige. Fra 1945 var leder og arrangør Ragnvald Sexe sentral i utvidelsen til et 12-manns orkester. Omkring 1953 var Per Dreier (1929–1997) dirigent en tid. Etter en tid i dvale ble der ny giv omkring 1958 med dirigent og klarinettist Jostein Gjersvik. Han hadde med seg trombonist og senere musikkprofessor Asbjørn Krokstad (1931–), samt trommeslager Bonsak Schieldrop (1927–2001). Bandet utviklet en 17-manns besetning etter modell av Count Basie (1904–84), og var ansett for ett av landets fire-fem viktige storband med standardlåter på reportoiret.
Rundt 1971 tilkom pianist og arrangør Per Husby (født 1949) fra Oslo, som sammen med akustiker og bassist Jan Tro (født 1948) fra Kirkenes, var sentral i en kursendring med større innslag av egen musikk. Assistert av utøvere og komponister som trompetist og kjemistudent Lars Martin Thomassen fra Molde, gitaristene Eirik Lie/Tor Halmrast og Torgeir Døssland på altsax og klarinett. Et høydepunkt var besøket i 1972 av den amerikanske trompeter og instruktør Clark Terry (født 1920).
Perioden hadde også turne til Reykjavík (1978), opptredener på Moldejazz (1977) og Festspillene i Nord-Norge (1973), samt tre plateutgivelser med egen musikk, på Plateselskapet, Studentersamfundet i Trondhjem (1973, 74 og 77). Bandet har siden etableringen av jazzlinja (NTNU) fått et større tilfang av utøvere. Jarle Førde var leder fra 1981. Vigleik Storaas var leder en tid fra 1990, da bandet også antok en omorganisert form. Eldbjørg Raknes (vokal) og David Gald (tuba) var også medvirkende.
Noter
<references group="lower-alpha"/>
Hjertemedisin
Hjertemedisin er et musikkalbum med Tre Små Kinesere fra 1994.
For albumet fikk de Spellemannprisen for «Årets gruppe» under Spellemannprisen 1994.
Mariehäll
Mariehäll er en bydel i Västerort i Stockholm. Den tilhører Bromma bydelsområde.
Kumanovo
Kumanovo (makedonsk: Куманово, albansk: Kumanova) er Nord-Makedonias andre største by etter hovedstaden Skopje. Den ligger i den nordøstlige delen av Nord-Makedonia, nær grensen til Serbia.
Kumanovo kommune har 105 484 innbyggere (etter folketellingen i 2002). Kommunen har flest makedonere (60,4 %), etterfulgt av albanere (25,9 %) og mindre befolkningsgrupper av serbere (8,6 %) og roma (4 %).
Arnasaq
Arnasaq (født ca. 1716, død etter 1778) var en grønlandsk misjonshjelper.
Heia skole
Heia skole kan vise til flere skoler i Norge:
Arnasaq
Hun er den eneste kvinnen som nevnes i tidlige skriftlige grønlandske kilder. Bl.a. skriver Poul Egede om henne i sine beretninger. Poul Egede var sønn av Hans Egede, og var Nord-Grønlands første misjonær. Han tjenestegjorde i Qasigiannguit i Diskobukten. Arnasaq var også fra dette området.
Arnasaq jobbet sammen Poul Egede i hans misjonærvirksomhet, og lot seg etter tre måneder døpe som kristen. Da Egede begynte med oversettingen av Bibelen til grønlandsk hjalp Arnasaq og en av hans andre elever, Hans Punngujooq, ham i dette arbeidet. Hun påvirket ham sterkt i dette arbeidet, og argumenterte bl.a. imot å oversette 1. Mosebok på grunn av den virkningen denne ville ha på grønlenderne. Han startet derfor i stedet med Det nye testamentet. Poul Egede vendte tilbake til Danmark på grunn av en øyesykdom, og tok da Arnasaq med seg. Hun ble i Danmark i kun to år.
Hun jobbet også senere for misjonærene H. C. Glahn og J. Sverdrup.
Arnasaq nevnes i B. S. Ingemanns roman Kunuk og Naja fra 1842, der hun nevnes som en snill kvinne, men som mistenkes å være en ilisiitsoq, dvs en heks.
Lake Mead
Lake Mead er den største menneskeskapte innsjøen og det største vannreservoaret i USA. Innsjøen ligger i Coloradoelvens leie, rundt 48 km sørøst for Las Vegas, og ligger i delstatene Nevada og Arizona. Den ble skapt da Hooverdammen sperret av Coloradoelven, og strekker seg 180 km bak dammen, inneholder når den er full rundt 35 km³ med vann. Vannet i innsjøen blir distribuert til steder i California via vannledninger, og til Nevada.
Innsjøen har fått sitt navn etter Elwood Mead, som var kommissær for «U.S. Bureau of Reclamation» fra 1924 til 1936 under planleggingen og byggingen av Boulder Canyon-prosjektet, som laget både Hooverdammen og Lake Mead.
Lake Mead National Recreation Area ble opprettet i 1964 og gir muligheter for bruk av innsjøen året rundt.
Oppdemmingen av Hooverdammen førte til at flere steder måtte fraflyttes, især St. Thomas i Nevada, der de siste innbyggerne forlot stedet i 1938. Ruinene av St. Thomas er til tider synlige når vannivået i innsjøen er lavere enn normalt.
Høyvannsmerket fra 1983, eller «badekarringen», er synlig i mange bilder som viser strandlinjen til innjøen. Mye av vegatasjonen som ble ødelagt, har ikke kommet seg etter den uvanlig høye nedbørsmengden som den vestre delen av USA opplevde i 1982–1983-sesongen som et resultat av El Niño. Høyvannsmerket er hvitt på grunn av sedimentering av mineraler fra områder som tidligere var under vann.
Tilgang fra nordvest fra motorveien I-15 går gjennom Valley Of Fire State Park og Moapa Indian Reservation.
På bunnen av innsjøen ligger det en B-29 Superfortress som styrtet mens den utførte hemmelige eksperimenter. Det har blitt innrømmet at et av de sikkerhetsgraderte instrumentene ombord, som ble brukt til atmosfæriske målinger ble kalt «Suntracker».
Innsjøen er oppdelt i flere hoveddeler (basseng). Den største delen, nærmest Hooverdammen, er Boulder Basin. Den smale kanalen, kjent som The Narrows, forbinder Boulder Basin med Virgin Basin i vest. Virgin River og Muddy River, to elver, har begge utløp inn i Overton Arm, som er forbundet med den nordre delen av Virgin Basin. Det neste bassenget vestover er Temple Basin, etterfulgt av Gregg Basin.
Lenger oppe i Coloradoelven ligger Glen Canyon-demningen med Lake Powell som holder igjen vann. Den stod ferdig i 1965, og i 1983 var begge dammer fylt.
I mars 2022 var Lake Mead på sitt historisk laveste med 10,7 km³ som er 31 % av full kapasitet.
Rekreasjon
Lake mead tilbyr mange fritidsaktiviteter til lokale innbyggere og besøkende. Båtsport er det mest populære. Andre aktiviteter er fisking, vannski, bading, og avslapning i solen. Området har også mange viker, med høye klipper og flotte sandstrender, som besøkende kan utforske. Det finnes også flere små og mellomstore øyer i innsjøen, noe som avhenger av vannstanden. I tillegg så finnes det også en liten botanisk hage kalt Alan Bible Botanical Garden.
Riccardo Nowak
Nowak vant en olympisk sølvmedalje i fekting under Sommer-OL 1908 i London. Han var med på det italienske laget som kom på andreplass i lagkonkurransen i sabel bak Ungarn. De andre på laget var Marcello Bertinetti, Sante Ceccherini, Alessandro Pirzio Biroli og Abelardo Olivier.
Kommunikasjon
Kommunikasjon (fra latin: communicare, «gjøre felles») har betydninger som «å melde, meddele, underrette om, stå i forbindelse med» og er en betegnelse på overføring eller utveksling av informasjon eller kunnskap mellom ulike mennesker og dyr.
Helland skule
Helland skule kan vise til flere skoler i Norge:
Kommunikasjon
Dyrs kommunikasjon
Dyr kommuniserer seg imellom og på tvers av artene med bruk av ulike virkemidler og gjennom å gjøre ulik bruk av kombinasjoner av disse egenskapene, som vokalisering, kroppsspråk, duftavsetning og tegnsetting. Ulike arter har dessuten ulike måter å kommunisere på. Ofte bruker dyr mer enn en type kommunikasjon når de kommuniserer. En kombinasjon av vokalisering og kroppsspråk er vanlig ved visuell kontakt mellom dyr. Det kan for eksempel gi seg utslag i ulike lyder og kroppspositurer. Likeledes er det vanlig med en kombinasjon av både duftavsetning og tegnsetting når det ikke er visuell kontakt. Det kan være urinering eller duftavsetninger fra bestemte kjertler og klore og skrapemerker på grunnen eller trær og lignende.
Menneskelig kommunikasjon
En mulig definisjon på menneskelig kommunikasjon kan være: «Kommunikasjon er den prosessen der en person, gruppe eller organisasjon (sender) overfører informasjon til en annen person, gruppe eller organisasjon (mottaker) og der mottaker(ne) får en viss forståelse av budskapet». Kommunikasjon er også definert som: «Den prosessen som har tankens enhet som mål.»
Når mennesker kommuniserer med hverandre, spiller den ikke-verbale delen av kommunikasjonen en avgjørende rolle. Assosiasjoner, idéer, predisposisjoner og følelser påvirker hvordan informasjonen blir oppfattet og tolket av dem som kommuniserer. Et eksempel på menneskelig kommunikasjon kan være en- til en kommunikasjon.
Gruppekommunikasjon er kommunikasjon fra en sender til flere mottakere. I motsetning til de fleste typer massekommunikasjon, er gruppekommunikasjon toveis, ved at mottakere som oftest kan besvare og gi tilbakemeldinger på medieproduktet. Denne typen kommunikasjon foregår i et mer lukket miljø, for færre mottakere, for eksempel i jobbsammenheng på et kontor.
Eksempler på gruppekommunikasjon kan være møter og konferanser, og innen telekommunikasjon e-post, chatting, intranett.
Kommunikasjonsprosessen
I praksis er kommunikasjonsprosess oftere en toveisprosess enn en enveisprosess, fordi det foregår gjensidige tilbakemeldinger og gjensidige tolkninger i et sosialt samspill.
Innkoding
Innkoding handler om hva en person har til hensikt å formidle til en annen person. Det kan være en idé eller tanke, for eksempel en selgers salgsargumenter for et produkt han ønsker å selge. Dernest velger senderen den kanal han ønsker å sende budskapet igjennom og velger blant annet om det skal foregå skriftlig eller muntlig.
Kommunikasjonskanalen
Kommunikasjonskanalen er den konkrete formidlingsveien for budskapet. Samme hvilken formidlingsvei som brukes vil målet som regel være å sende det innkodede budskapet så nøyaktig som mulig til den som skal motta det. Men slik er det ikke alltid. Et eksempel finner vi hos kunstnere der målet kan være å sende budskap som tvetydig kommunikasjon der publikum aktivt må tolke budskapet selv. Også ledere kan bruke en slik tvetydig kommunikasjon for at medarbeiderne selv skal gjøre seg opp en mening.
Tilbakemelding
Tilbakemelding er viktig i en toveisprosess. Her kan mottaker overføre et nytt budskap til den opprinnelige senderen. Denne prosessen gjør det mulig for den opprinnelige senderen til å korrigere feiloppfatning. Budskapet sendes frem og tilbake til en får en felles forståelse om hva det dreier seg om.
Støy
I en kommunikasjonsprosess kan det være ulike forhold som kan være med på å forstyrre formidlingen av budskapet. Dette kalles for støy. Det kan være støy/bråk i bokstavelig forstand eller det kan være språkforskjeller, svikt i konsentrasjonsevne, at flere personer snakker samtidig og at en er stresset.
Et eksempel er den såkalte hviskeleken. Der sitter eller står opptil 1330 personer på en rekke. Den første personen i rekken finner på en historie som han/hun hvisker til nestemann i rekken som igjen hvisker den videre. Målet med leken er at den historien den siste i rekken mottar er identisk med den historien som førstemann lagde. Alle de personene mellom førstemann og sistemann fungerer som støy.
Verbal og ikke-verbal kommunikasjon
Generelt er det vanlig å skille mellom verbal og ikke-verbal kommunikasjon, de har sine ulike fortrinn og svakheter:
Enveiskommunikasjon kan også være svært effektiv med hensyn til at den når fram til mange på en og samme tid. Skriftlig kommunikasjonsmateriell anses for å være en god informasjonskanal selv om toveiskommunikasjon kan være en mer presis og foretrukken form. Enveiskommunikasjon kan passe godt ved kommunikasjon av budskap av rutinemessige karakter og overfor en større gruppe mottakere.
Talespråket vårt kan være dårlig egnet til å kommunisere viktige sider ved den menneskelige eksistens, for eksempel følelser. Ikke-verbale signaler kan være mye mer effektive ved formidling av følelser. Slike ikke-verbale tegn er i større grad enn verbalspråket bærere av budskapets emosjonelle innhold. Ikke-verbal atferd kan enten klargjøre eller forstyrre meningen i den verbale kommunikasjonen. Samtidig som en får mer informasjon, som er positivt i seg selv, får en også større inforasjonsmengde som skal tolkes. Dette kan komplisere prosessen.
Judee K. Burgoon klassifiserer den ikke-verbale kommunikasjonen som vi delvis kan manipulere og dermed bruke intensjonelt i følgende kategorier:
De viktigste funksjonene til ikke-verbal kommunikasjon er:
Mestring av ikke-verbal kommunikasjon er like viktig for kommunikativ kompetanse som mestring av det verbale språket. Mange aspekter av det ikke-verbale har en universell gyldighet og ofte vil disse ikke-verbale signalene overstyre verbale tegn. Denne ikke-verbale kommunikasjon blir også i noen sammenhenger betegnet som metakommunikasjon.
Dobbelt-kommunikasjon
Dobbelt-kommunikasjon oppstår når din verbale og ikke-verbale kommunikasjon ikke samsvarer med hverandre. Det vil si at du sier noe, men din ikke-verbale kommunikasjon sier noe annet. For eksempel noen spør deg om frukten er god, og du sier "Ja", men din ikke-verbale kommunikasjon sier noe annet. I dette eksempelet så kan man si at frukten var veldig god mens du viser et surt blikk. Slik oppstår dobbelt-kommunikasjon. I psykologien er dobbelt-kommunikasjon et av faktorene som skaper støy under kommunikasjonsprossen. For å unngå støy så er det viktig å velge en riktig stilnivå og normalisere språket sitt uavhengig av hvem man snakker med
Omvendt proporsjonalitet
Antiproportionalität
The Real News
The Real News er et medlemsstøttet engelskspråklig progressivt, globalt web-basert nyhetsnettverk. Det ble startet i 2007 av Paul Jay, som tidligere arbeidet for Canadian Broadcasting Corporation. The Real News Network oppgir å være "focused on providing independent and uncompromising journalism" for "the critical issues of our times".
The Real News Network avhenger av gaver fra sine seere, og aksepterer ikke midler fra reklame, regimer eller selskaper. Det mottar dog også støtte fra stiftelser og fond.
The Real News Network anvender internett for sine sendinger, men det har også kontrakter med satellitt- og kabel-TV-kanaler som det vil anvende når det oppnår 50,000 støttespillere. The Real News har sitt hovedkvarter i Washington D.C. med kontorer i Baltimore og Toronto.
Brølekatter
Brølekatter (Panthera) er en slekt i gruppen store kattedyr (Pantherinae) og inngår i kattefamilien (Felidae). Slekten består av fem arter, hvorav to regnes som monotypiske etter at kattefamiliens inndeling ble revidert av IUCN/SSC Cat Specialist Group i 2017.
Evolusjon
Det har hersket usikkerhet omkring når gruppen av brølekatter oppsto. Moderne forskning antyder at de store kattedyrene som gruppe kan ha oppstått for omkring 10,5–11,5 millioner år siden. Linjen med brølekatter og treleoparder (Neofelis) separerte i to søstergrupper for omkring 6,5 millioner år siden. Deretter oppsto Panthera trolig for omkring 6–4 millioner år siden. Den eldste arten man kjenner til er P. blytheae, som levde i Himalaya under sen miocen–tidlig pliocen, og Tseng et al. (2014) tidfester det til cirka 5,95–4,1 millioner år siden.
Biologi
Brølekatter er de eneste nålevende kattene som kan brøle, noe som skyldes en anatomisk endring (en ukomplett forbeining) i tungebenet. Dette gjelder imidlertid ikke for snøleoparden, som delvis mangler den samme anatomiske endringen av tungebenet. Snøleopard og tiger er imidlertid søsterarter, så det er liten tvil om at arten hører til i denne gruppen, selv om den tidligere ble klassifisert som eneste art i slekten Uncia. Sammen er de søster til jaguaren, som er basal i kladen med de to søsterartene løve og leopard.
Alle store kattedyr har øyne med runde pupiller. Disse kattene er alfapredatorer og toppkonsumenter i sine respektive leveområder, men habitatet kan variere ganske mye, også innenfor den samme arten.
Fylogeni
Fylogeni etter Johnson, Eizirik, Pecon-Slattery et al. (2006).
Inndeling
Det har lenge hersket stor usikkerhet med hensyn til slektskapet brølekattene i mellom. I en studie fra 2010 kan det se ut som om at tiger og snøleopard står hverandre nærmest på den ene siden, og løve og leopard på den andre siden, mens jaguaren trolig er en nærmere slektning av løven enn noen av de andre brølekattene. Jaguaren skilte lag med de andre kattene for omkring 280 000-510 000 år siden. Spørsmålet om det interne slektskapet i gruppa er imidlertid ikke endelig avklart. En studie fra 2009 antyder nemlig at løve og snøleopard er søsterarter.
Inndelingen følger IUCN/SSC Cat Specialist Group og er i henhold til Cat Classification Task Force (2017).
Status
Siden siste istid har flere arter og underarter av brølekatter dødd ut eller blitt utryddet. Løver forekom f.eks. i store deler av Europa og Amerika, og på Balkan fantes det løver så sent som på 100-tallet e.Kr., kanskje lenger. Bestanden av de gjenværende brølekattene har gått tilbake, og denne tilbakegangen fortsetter, Siden 1950 har bestanden av løver blitt redusert fra over 400 000 til noen få titusener, mens tigeren siden år 1900 har gått tilbake fra ca. 100 000 til ca. 3 900. Alle brølekatter vurderes derfor av IUCN som enten sårbare, nær truet eller truet. Flere underarter er kritisk truet. En rekke lokale populasjoner er utryddet. Dermed er utbredelsesområdene redusert, og ofte fragmenterte.
Jaguaren har status som nær truet, og er med det den eneste av brølekattene som ikke er truet i én eller annen grad. Tilbakegangen skyldes tap av habitat (levested) og jakt. Jaktforbud og opprettelse av verneområder har ført til at enkelte bestander de siste årene hat blitt opprettholdt eller økt i antall. Den generelle trenden er imidlertid nedadgående.